โควิดทำพิษเลื่อนจัดงาน ออสการ์
โควิด-19 ยังส่งผลกระทบต่อวงการภาพยนตร์ไม่เลิก ล่าสุดงานประกาศรางวัลออสการ์ถูกเลื่อนออกไปจากกำหนดเดิม 2 เดือนสถาบันศิลปะและวิชาการทางภาพยนตร์ของสหรัฐอเมริกา ประกาศเลื่อนการจัดงานประกาศรางวัลภาพยนตร์ อคาเดมี หรือ ออสการ์ โดยคาดว่าจะจัดงานในวันที่ 25 เมษายน 2564 แทนกำหนดเดิมวันที่ 28 กุมภาพันธ์ 2564 เนื่องจากการระบาดของโรคโควิด-19 ทำให้กองถ่ายภาพยนตร์ต้องระงับการถ่ายทำชั่วคราว และมีภาพยนตร์หลายเรื่องต้องเลื่อนกำหนดการเข้าฉายการเลื่อนเวลาจัดงานถือเป็นการเปิดทางให้ภาพยนตร์สามารถส่งผลงานเข้าชิงรางวัลเพิ่มมากขึ้น จากเดิมภาพยนตร์ที่เข้าชิงรางวัลต้องมีกำหนดฉายในเดือนธันวาคม แต่การเลื่อนกำหนดการครั้งนี้ทำให้ภาพยนตร์ที่มีกำหนดฉายในเดือนกุมภาพันธ์ปีหน้าสามารถเข้าชิงรางวัลได้เช่นกันการเลื่อนกำหนดการครั้งนี้ถือเป็นครั้งที่ 4 ในประวัติศาสตร์ออสการ์ โดยการเลื่อนจัดการประกาศผลรางวัลครั้งแรกถูกเลื่อนเนื่องจากเหตุการณ์น้ำท่วมในนครลอสแอนเจลิสเมื่อปี พ.ศ.2481 ครั้งที่สองคือการลอบสังหารมาร์ติน ลูเทอร์ คิง จูเนียร์ ในปี พ.ศ.2511 และครั้งที่สามคือ เหตุการณ์คนร้ายพยายามลอบสังหารนายโรนัลด์ เรแกน ประธานาธิบดีคนที่ 40 ของสหรัฐอเมริกา ปี พ.ศ.2524งานผลประกาศรางวัลออสการ์ไม่ใช่งานเดียวที่ต้องเลื่อนกำหนดการออกไป โดยงานรางวัลสถาบันศิลปะภาพยนตร์และโทรทัศน์บริติช หรือ บาฟต้า (BAFTA) ก็ถูกเลื่อนเป็นวันที่ 11 เมษายน 2564 ส่วนรางวัลโทนี (Tony Awards) รางวัลที่มอบให้แก่ศิลปะการแสดงละครเวที ก็ถูกเลื่อนออกไปอย่างไม่มีกำหนดเช่นกัน.ที่มา:https://variety.com/2020/film/news/oscars-2021-postponed-coronavirus-1234635457/https://www.bbc.com/news/entertainment-arts-53051089
โควิด-19 ยังส่งผลกระทบต่อวงการภาพยนตร์ไม่เลิก ล่าสุดงานประกาศรางวัลออสการ์ถูกเลื่อนออกไปจากกำหนดเดิม 2 เดือน 
โควิด-19,ไวรัสโคโรน่า,เลื่อนจัดงานออสการ์,เลื่อนออสการ์,ออสการ์